Долбоор

**КЫРГЫЗ РЕСПУБЛИКАСЫНЫН ӨКМӨТҮНҮН**

**ТОКТОМУ**

**2019-2023-жылдарга калдыктарды жана кайра пайдаланылуучу ресурстарды туруктуу башкаруу боюнча мамлекеттик**

**программаны бекитүү жөнүндө**

Калктын жайлуу жашоо-чөйрөсүн сактоо жана өнүктүрүү үчүн өндүрүш жана керектөө калдыктарын башкаруунун бирдиктүү системасын түзүү, ошондой эле республиканын экологиялык коопсуздугун камсыздоо максатында, Кыргыз Республикасынын Өкмөтүнүн Аппарат жетекчисинин орун басары Ж.А.Исакуловдун 21.08.2017-жылдагы № 18-32347 тапшырмасын аткаруу максатында, “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10-беренесине ылайык Кыргыз Республикасынын Өкмөтү токтом кылат:

1. Төмөнкүлөр бекитилсин:

* 2019-2023-жылдарга калдыктарды жана кайра пайдаланылуучу ресурстарды туруктуу башкаруу боюнча мамлекеттик программа (мындан ары – Программа) 1-тиркемеге ылайык;
* 2019-2023-жылдарга калдыктарды жана кайра пайдаланылуучу ресурстарды туруктуу башкаруу боюнча мамлекеттик программаны ишке ашыруу боюнча иш-чаралар планы (мындан ары – Иш-чаралар планы) 2-тиркемеге ылайык;
* 2019-2023-жылдарга калдыктарды жана кайра пайдаланылуучу ресурстарды туруктуу башкаруу боюнча мамлекеттик программаны ишке ашыруу боюнча иш-чаралар планын аткаруу отчетун берүү боюнча форма (мындан ары – Отчеттун формасы) 3-тиркемеге ылайык.

1. Кыргыз Республикасынын Өкмөтүнө караштуу Курчап турган чөйрөнү коргоо жана токой чарбасы мамлекеттик агенттиги:

* Программаны жана Иш-чаралар планын ишке ашырууга жалпы координация жана мониторинг жүргүзсүн;
* жыл сайын, 25-январга чейин Иш-чаралар планын аткаруунун жүрүшү жөнүндө жалпыланган маалыматты Кыргыз Республикасынын Өкмөтүнүн Аппаратына жиберсин.

1. Министрликтер, административдик ведомстволор, Кыргыз Республикасынын Өкмөтүнүн облустардагы ыйгарым укуктуу өкүлдөрүнүн аппараттары, Бишкек жана Ош шаарларынын мэриялары:

* Программаны ишке ашыруу боюнча чара көрүшсүн;
* жыл сайын, 15-январга чейин Иш-чаралар планын аткаруунун жүрүшү жөнүндө отчетту Кыргыз Республикасынын Өкмөтүнө караштуу Курчап турган чөйрөнү коргоо жана токой чарбасы мамлекеттик агенттигине беришсин;
* Программаны ишке ашыруу боюнча жүргүзүлгөн жана пландалган иштер жөнүндө калкка толук маалымат берүү максатында ведомстволук веб-сайттардын маалыматтуулугун жогорулатууну камсыздашсын.

1. Ушул токтомдун аткарылышын контролдоо Кыргыз Республикасынын Өкмөтүнүн Аппаратынын агроөнөр жай комплекси жана экология бөлүмүнө жүктөлсүн.
2. Ушул токтом расмий жарыяланган күндөн тартып он күн өткөндөн кийин күчүнө кирет.

**Кыргыз Республикасынын**

**Премьер-министри**